تمہارا ہجر منا لوں اگر اجازت ہو، جاوید اختر کی غزلیں
تمہارا ہجر منا لوں اگر اجازت ہو 
میں دل کسی سے لگا لوں اگر اجازت ہو 
تمہارے بعد بھلا کیا ہیں وعدہ و پیماں 
بس اپنا وقت گنوا لوں اگر اجازت ہو 
تمہارے ہجر کی شب ہائے کار میں جاناں 
کوئی چراغ جلا لوں اگر اجازت ہو 
جنوں وہی ہے وہی میں مگر ہے شہر نیا 
یہاں بھی شور مچا لوں اگر اجازت ہو 
کسے ہے خواہش مرہم گری مگر پھر بھی 
میں اپنے زخم دکھا لوں اگر اجازت ہو 
تمہاری یاد میں جینے کی آرزو ہے ابھی 
کچھ اپنا حال سنبھالوں اگر اجازت ہو